སྐུ་ལ་འདུད། །ལྷག་པར་སྤྲུལ་སྐུའི་ཞིང་
ཁམས་འཛམ་གླིང་འདིར། །རྒྱ་གར་ཤར་ནུབ་ལི་དང་བལ་ཡུལ་སོགས། །ཡུལ་གྲུ་
དུ་མར་སྣ་ཚོགས་སྤྲུལ་པ་བསྟན། །སྤྲུལ་སྐུ་སེམས་དཔའ་ཆེན་པོར༴ དེ་ཝི་ཀོ་ཊི་
ཞེས་བྱའི་གནས་མཆོག་ཏུ། །རླུང་སེམས་དབང་གྱུར་ནག་པོ་སྤྱོད་པ་ཡི། །སྲས་ཀྱི་
མཆོག་གྱུར་གུ་ཧྱ་པ་ཞེས་ གྲགས། །གྲུབ་དབང་སེམས་དཔའ་ཆེན་པོར༴ །དེ་ཚེ་
གསང་ཆེན་བསྟན་པ་སྤེལ་བའི་ཕྱིར། །ཞི་རྒྱས་དབང་དང་དྲག་པོའི་འཕྲིན་ལས་
ཀྱིས། ། །མུ་སྟེགས་ངན་པའི་ གནོད་པ་བཟློག་མཛད་པ། །རྗེ་བཙུན་མཐུ་ སྟོབས་
ཅན་ལ༴ རྒྱལ་བས་ལུང་བསྟན་འཛམ་གླིང་བྱང་ཕྱོགས་འདིར། །རྒྱལ་བ་གཉིས་
པ་རྗེ་བཙུན་ཙོང་ཁ་པའི། །རྒྱལ་སྲས་ཐུ་བོ་མཆོག་གི་ཚུལ་བཟུང་སྟེ། །རྒྱལ་བསྟན་
སྤེལ་བར་མཛད་པ༴ འཇམ་དཔལ་དབྱངས་ཀྱིས་འཇམ་མགོན་བླ་མ་ལ། །འཇམ་
དབྱངས་ ཆོས་ སྐོར་ ཇི་ སྙེད་ གདམས་པ་རྣམས། །འཇམ་དབྱངས་བླ་མ་ འདི་ ཡི་
ཐུགས་ ཆུད་ པ། །འཇམ་ དཔལ་ གྲུབ་ པའི་ གཙོ་ ལ༴ དགའ་ ལྡན་ བསྟན་ འཛིན་
ཡོངས་ཀྱི་གཙུག་གི་ རྒྱན། །དགའ་ ལྡན་ སྒྲུབ་ རྒྱུད་ ཆུ་ མགོ་ འཛུགས་མཛད་པ། །
- 167 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༩༽
དགའ་ལྡན་བསྟན་པའི་གསལ་བྱེད་གྲུབ་དབང་མཆོག །དགའ་ལྡན་བསྟན་འཛིན་
གཙོ་ལ༴ འཇམ་དཔལ་གྲུབ་པའི་དཀྱིལ་འཁོར་ཆེན་པོ་རུ། །འཇམ་མགོན་བླ་མ་
ཉིད་དང་ལྷན་ཅིག་ཏུ། །སྙན་བརྒྱུད་སྤྲུལ་པའི་གླེགས་བམ་ལེགས་ཐོབ་པ། །སྙན་
བརྒྱུད་གྲུབ་པའི་གཙོ་ལ༴ ནག་པོ་སྤྱོད་པ་བྱང་ཕྱོགས་འགྲོ་བ་ལ། །བརྩེ་བས་ཕན་
བདེ་ ཀུན་ དགའ་ རྒྱས་ པའི་ སླད། ། །གསང་ཆེན་སྙིང་ པོའི་བསྟན་པ་ སྤེལ་ མཛད་
ཚེ། །སྲས་ཀྱི་ཐུ་བོར་གྱུར་ལ༴ རྗེ་བཙུན་དམ་པས་ཐུབ་བསྟན་སྤེལ་བ་ལ། །ནག་
ཕྱོགས་འབྱུང་པོའི་བར་གཅོད་བརྩམས་པའི་ཚེ། ཁྲོ་རྒྱལ་གཤིན་རྗེའི་གཤེད་ཀྱི་
རྣལ་ འབྱོར་ གྱིས། ། །བདུད་ དཔུང་འཇོམས་ པར་ མཛད་ ལ༴ བསྟན་པ་ བྱང་ ནས་
བྱང་དུ་དར་རོ་ཞེས། །རྒྱལ་བས་ལུང་བསྟན་མཛད་པ་ཇི་བཞིན་དུ། །བྱང་ཕྱོགས་
ཁལ་ ཁའི་ ཡུལ་གྲུ་ ཆེན་པོ་རུ། ། །སྤྲུལ་པས་རྒྱལ་བསྟན་སྤེལ་ལ༴ འཇམ་མགོན་
འཕྲིན་ལས་དུས་ལ་བབ་པ་ན། །རྗེ་བཙུན་དམ་པ་བསྟན་པའི་རྒྱལ་མཚན་གྱིས།
ཁལ་ཁར་འཇམ་མགོན་ལུགས་བཟང་སྤེལ་བའི་ཚེ། །སྲས་ཀྱི་ཐུ་བོར་གྱུར་ལ༴ ཁོ་
གོ་ནོར་ཞེས་བྱ་བའི་ཡུལ་གྲུ་རུ། །སྐྱེད་བྱེད་ཤེས་རབ་ཨེར་ཁེ་བཱེ་ཇི་དང༌། །མངལ་
འཛིན་སྒྲོན་མ་སྐྱབས་ཞེས་བྱ་བ་ཡི། །སྲས་སུ་བསམ་བཞིན་འཁྲུངས་ལ་གསོལ་བ་
འདེབས། ། །རྗེ་ བཙུན་ དམ་ པ་ བསྟན་ པའི་ རྒྱལ་ མཚན་ སོགས། །ཡོངས་ འཛིན་
མཁས་པ་དུ་མའི་ཞབས་བསྟེན་ནས། །བློ་བཟང་རྒྱལ་བ་གཉིས་པའི་མདོ་སྔགས་
ཀྱི། ། །བསྟན་ པའི་ རྒྱལ་ མཚན་ འཛིན་ལ་གསོལ་བ་འདེབས། །བློ་བཟང་བསྟན་
པའི་རྒྱལ་མཚན་འཛིན་པའི་རྗེ། །བདག་ཉིད་ཆེ་འདིས་ཡུན་རིང་བསྟན་པ་སྤེལ། །
རྟག་འཛིན་ཅན་རྣམས་ཆོས་ལ་བསྐུལ་བའི་ཕྱིར། །ཞི་བའི་དབྱིངས་སུ་གཤེགས་
ལ༴ སླར་ཡང་འགྲོ་རྣམས་ཐུགས་རྗེས་མ་བཟོད་ནས། །སྐྱེད་བྱེད་རྟ་མགྲིན་དར་
- 168-

བླ་མ་དམ་པ་མང་པོའི་བསྟོད་ཚོགས་གསོལ་འདེབས་ཕྱོགས་གཅིག་ཏུ་བཀོད་པ་དངོས་གྲུབ་ཀུན་འབྱུང༌།
ཧན་ནོ་ཡོན་དང་། །དབྱངས་ཅན་སྐྱབས་ཞེས་བྱ་བའི་ཡུམ་གཉིས་ཀྱི། །སྲས་སུ་
བསམ་བཞིན་ འཁྲུངས་ ལ་ གསོལ་བ་འདེབས། །འཇམ་མགོན་བླ་མ་ བློ་ བཟང་
གྲགས་པ་ཡི། །མདོ་སྔགས་བསྟན་པ་འཛིན་པའི་ཆོས་ཀྱི་རྗེ། །ཐབས་མཁས་སྤྲུལ་
པས་འགྲོ་བ་འདྲེན་མཛད་པ། །བླ་མ་སྤྲུལ་པའི་སྐུ་ལ་གསོལ་བ་འདེབས། །རྒྱལ་
བའི་འཕྲིན་ལས་རྒྱུན་མི་ཆད་དོ་ཞེས། །སླར་ཡང་ཁལ་ཁར་སྤྲུལ་པའི་སྐུ་བཟུང་
སྟེ། ། །བསྟན་དང་ འགྲོ་ བ་ ཀུན་ གྱི་དོན་མཛད་པ། །རྗེ་བཙུན་སེམས་དཔའ་ཆེན་
པོར་གསོལ་བ་འདེབས། །རྒྱལ་བའི་འཕྲིན་ལས་བཀྲ་ཤིས་བཱེ་ཇི་དང་། །གསང་
བའི༌བདག༌པོས༌དཔལ༌བྱིན༌ཡུམ་གཉིས་ཀྱི། །སྲས་སུ་འཁྲུངས་ནས་བློ་བཟང་
བསྟན་ པ་ སྤེལ། ། །དཀོན་ མཆོག་ གསུམ་ འདུས་ བླ་ མཪ༴ སྔོན་ གྱི་ ཐུགས་ བསྐྱེད་
སྨོན་ ལམ་མཐུ་དག་གིས། །སྦུར་ ཀེ་ ཞེས་ བྱའི་ ཡུལ་གྲུ་ ཆེན་པོ་རུ། །རྟ་མགྲིན་
སྐྱབས་ དང་ གར་ དབང་ སྐྱབས་ གཉིས་ཀྱི། །སྲས་སུ་བསམ་བཞིན་ འཁྲུངས་ ལ་
གསོལ་ བ་ འདེབས། ། །གཞོན་ ནུ་ ཉིད་ ནས་ ཁྱིམ་ གྱི་ འདུ་ འཛི་ ལ། ། །བཙོན་ རའི་
གནས་ལྟར་མཐོང་བའི་བློ་སྐྱེས་ནས། །ནམ་ཡང་མ་ཆགས་ངེས་འབྱུང་བསམ་པ་
ཡིས། ། །བསྟན་ ལ་ རབ་ བྱུང་ མཛད་ ལ༴ ལུས་ དང་ སྲོག་ ལ་ མི་ ལྟའི་ སྙིང་ སྟོབས་
ཀྱིས། །འཇམ་མགོན་བསྟན་པ་ ཡོངས་རྫོགས་བཟུང་བའི་ཕྱིར། །དབུས་གཙང་
དག་པའི་ཞིང་དུ་ལེགས་བྱོན་ནས། །རྒྱ་ཆེན་གཞུང་ལུགས་འཛིན་ལ་གསོལ་
འདེབས། །འཇམ་མགོན་བླ་མའི་སྙན་བརྒྱུད་འཛིན་པ་ཡི། །ཡོངས་འཛིན་དམ་པ་
མང་ པོའི་ ཞབས་ བསྟེན་ ནས། ། །མདོ་ སྔགས་ ཆོས་ ཚུལ་ རྒྱ་ མཚོ་ ལྟ་ བུ་ ལ། །སྒྲོ་
འདོགས་ཆོད་པར་མཛད་ལ་གསོལ་བ་འདེབས། །འཇམ་མགོན་བླ་མ་བློ་བཟང་
གྲགས་ པ་ ཡི། ། །རྣམ་ དཀར་ འཕྲིན་ ལས་ རྒྱ་ ཆེར་ སྤེལ་ བའི་ ཕྱིར། །དཔལ་ ལྡན་
- 169 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༩༽
མཁས་ བཙུན་ བཟང་ པོའི་ རྣམ་ རོལ་བ། །མཁས་མཆོག་དབང་པོའི་ ཞབས་ ལ༴
བསོད་ནམས་ ཡེ་ ཤེས་ ཚོགས་ གཉིས་རབ་རྫོགས་ཤིང་། །བསྟན་པ་འཛིན་པའི་
སྨོན་ལམ་མཐུ་གྲུབ་སྟེ། །འཕྲིན་ལས་རྒྱུན་མི་ཆད་བའི་དཔལ་མཇའ་བ། །སྤྲུལ་
སྐུ་ཨེར་ཏེ་ནི་ལ་གསོལ་བ་འདེབས། །སྤྲུལ་སྐུ་ཡེ་ཤེས་བསྟན་འཛིན་འཕྲིན་ལས་
ཀྱི། །སྐུ་ཚེ་རྡོ་རྗེའི་ཁམས་ལྟར་རབ་བརྟན་ཅིང་། །རྣམ་དཀར་འཕྲིན་ལས་ཡར་
ངོའི་ཟླ་བ་ལྟར། །གོང་ནས་གོང་དུ་འཕེལ་ཞིང་རྒྱས་གྱུར་ཅིག །བླ་མ་བདག་ཉིད་
ཆེན་པོ་འདི་ཡི་མཐུས། ཁལ་ཁའི་ཡུལ་གྲུ་ཆེན་པོ་འདི་དག་ཏུ། །འཇམ་མགོན་
ལུགས་བཟང་དབྱར་གྱི་མཚོ་ཆེན་ལྟར། །གོང་ནས་གོང་དུ་འཕེལ་བ་ཉིད་གྱུར་
ཅིག ། །རྒྱལ་ བའི་ གསུང་ རབ་ ཀུན་ གྱི་ དགོངས་ པའི་ དོན། །བློ་ བཟང་ རྒྱལ་ བ་
གཉིས་པའི་ཐུགས་ཀྱི་བཅུད། །ཚང་ལ་མ་ནོར་མདོ་སྔགས་ལམ་རིམ་ལ། །ཐོས་
བསམ་ སྒོམ་ པ་ རྒྱ་ ཆེར་ འཕེལ་གྱུར་ཅིག །དམ་ཉམས་འཆལ་པ་འདྲེས་ཁྱེར་ལ་
ཞ
སོགས་པའི། །ཆོས་ལུགས་ངན་པའི་བསྲེ་བསླད་མི་འབྱུང་བར། །འཇམ་མགོན་
ལུགས་བཟང་རྣམ་ཐར་གཙང་མ་ཡིས། །ས་ཕྱོགས་འདི་དག་ཡོངས་སུ་གང་བར་
ཤོག །ཕྱོགས་འདིར་དད་ལྡན་སྐྱེ་འགྲོ་ཐམས་ཅད་ཀྱང་། །དཀོན་མཆོག་གསུམ་
ལ་སྙིང་ནས་སྐྱབས་འགྲོ་ཞིང་། །རྣམ་དཀར་ཆོས་སྤྱོད་བྱ་བར་རབ་འབད་དེ། །
བདེ་སྐྱིད་རྫོགས་ལྡན་དུས་བཞིན་འཕེལ་གྱུར་ཅིག །དོན་འདི་སྒྲུབ་ལ་ཐོགས་མེད་
མཐུ་ལྡན་པ། །མྱུར་མཛད་མགོན་དང་དམ་ཅན་ཆོས་ཀྱི་རྒྱལ། །དམག་ཟོར་རྒྱལ་
མོ་རྣམ་མང་ཐོས་སྲས་སོགས། །དཀར་ཕྱོགས་སྐྱོང་བའི་སྲུང་མས་གྲོགས་མཛོད་
ཅིག །ཅེས་གྲུབ་པའི་འཁོར་ལོས་བསྒྱུར་བའི་སྐྱེས་ཆེན་དམ་པ་དུ་མའི་སྒྱུ་འཕྲུལ་
འཛིན་པ་བྱང་ཕྱོགས་བསྟན་པའི་གསལ་བྱེད་ཁལ་ཁ་ཞབས་དྲུང་ཡེ་ཤེས་བསྟན་
- 170-

བླ་མ་དམ་པ་མང་པོའི་བསྟོད་ཚོགས་གསོལ་འདེབས་ཕྱོགས་གཅིག་ཏུ་བཀོད་པ་དངོས་གྲུབ་ཀུན་འབྱུང༌།
འཛིན་འཕྲིན་ལས་ཀྱི་འཁྲུངས་རབས་དང་འབྲེལ་བའི་གསོལ་འདེབས་འདི་ལྟ་བུ་
ཞིག་དགོས་ཞེས་ཨ་ཆི་ཐུ་མཉྫུ་ཤྲཱི་ནོ་མིན་ཧན་དང་། ཨེར་ཏེ་ནི་དཱ་ལས་ཆེ་ཆེན་
ཕྱག་མཛོད་པ། ཨེར་ཏེ་ནི་ཇོ་བོའི་བླ་མ་ནོམ་ཇི་ཆོས་རྗེ། ཆིང་ཝང་ཚེ་དཔག་རྡོ་རྗེ།
སྤྲུལ་སྐུ་ཉིད་ཀྱི་མཛོད་པ་ཐོ་ཡོན་དགེ་ཚུལ་ཡེ་ཤེས་བློ་བཟང་སོགས་ཀྱིས་ནན་
ཆེན་པོས་བསྐུལ་བ་ལ་བརྟེན་ནས་ཤཱཀྱའི་དགེ་སློང་ཡེ་ཤེས་རྒྱལ་མཚན་གྱིས་ཕོ་
བྲང་ཆེན་པོ་པོ་ཏ་ལའི་གཟིམ་ཆུང་བདེ་བ་ཅན་དུ་སྦྱར་བའོ། །
༈ ༀ་སྭསྟི། མཁའ་ མཉམ་ མ་ རྒན་ སྲིད་ མཚོར་ འཁྱམས་ པ་ རྣམས། །
བྱམས་དང་སྙིང་རྗེའི་སེམས་ཀྱིས་མ་བཟོད་པར། །དབེན་པར་རྩེ་གཅིག་སྒྲུབ་པ་
ལྷུར་ མཛད་ པ། ། །ཕུན་ ཚོགས་ བཤེས་ གཉེན་ དམ་ པར་ གསོལ་བ་འདེབས། །ཚེ་
འདི་ བློས་ བཏང་ རྩེ་ གཅིག་ བསྒྲུབ་ ལ་ གཞོལ། ། །ལྷ་ ཆོས་ བདུན་ ལྡན་ རྣམ་ ཐར་
གཙང་མ་སྐྱོང་། །བསྟན་པའི་རྒྱན་གྱུར་ བཤེས་གཉེན་དམ་པ་ ་འདིའི། །སྐུ་ཚེ་རྡོ་
རྗེའི་ཁམས་ལྟར་བརྟན་གྱུར་ཅིག །བདག་ཀྱང་དེང་ནས་ཚེ་རབས་ཐམས་ཅད་
དུ། །བཤེས་ གཉེན་ དམ་ པས་ དགྱེས་ བཞིན་ རྗེས་ བཟུང་ སྟེ། །ངེས་ འབྱུང་ བྱང་
སེམས་ ཡང་ དག་ ལྟ་ བ་དང་། །ཟབ་ལམ་རིམ་གཉིས་རྣལ་འབྱོར་མཐར་ ཕྱིན་
ཤོག །ཅེས་དབེན་པའི་རི་སུལ་དུ་སྒྲུབ་པ་སྙིང་པོར་མཛད་པའི་བྱ་བཏང་སེམས་
དཔའ་ཆེན་པོ་རྗེ་དྲུང་བྱམས་པ་ཕུན་ཚོགས་ལ་ཞབས་བརྟན་གསོལ་འདེབས་འདི་
ལྟ་བུ་ཞིག་དགོས་ཞེས་མཚན་སྒྲོག་གྲྭ་རིགས་དད་ལྡན་བློ་བཟང་བཀྲ་ཤིས་ཀྱིས་
བསྐུལ་བ་ལ་བརྟེན་ནས་དགེ་སློང་ཡེ་ཤེས་རྒྱལ་མཚན་གྱིས་ཕོ་བྲང་ཆེན་པོ་པོ་ཏ་
ལའི་གཟིམ་ཆུང་བདེ་བ་ཅན་དུ་སྦྱར་བའོ། །
༈ དྲི་མེད་བློ་གྲོས་རྣམ་དཔྱོད་བཟང་པོ་ཡིས། །བཀའ་དང་བསྟན་བཅོས་
- 171 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༩༽
ཀུན་གྱི་དགོངས་དོན་རྟོགས། །མཛད་པ་རང་གཞན་དོནགཉིས་ལྷུན་གྲུབ་པ། །
བཤེས་གཉེན་མཁས་མཆོག་དབང་པོར་གསོལ་བ་འདེབས། །ཞེས་དང་། བྱམས་
པའི་ཆོས་རྣམས་འཆད་མཁས་ཡོན་ཏན་ཅན། །བློ་བཟང་རིང་ལུགས་སྤེལ་མཛད་
འཇམ་ དཔལ་ དབྱངས། །བཟང་ པོའི་ མཛད་ པས་ དོན་ གཉིས་ ལྷུན་ གྲུབ་ པ། །
མཁས་མཆོག་དབང་པོ་གསུམ་ལ་གསོལ་བ་འདེབས། །ཞེས་པ་འདི་ནི་སེར་བྱེས་
མཁས་མང་གྲྭ་ཚང་གི་རྗེ་ཞལ་སྔ་ནས་བཟང་པོ་དོན་གྲུབ་ཀྱི་ཞབས་འབྲིང་པ་
རྣམས་ཀྱིས་གྲྭ་ཚང་བླ་བརྒྱུད་ཁ་སྐོངས་སུ་བཅུག་ཆོག་པའི་གསོལ་འདེབས་འདི་
ལྟ་བུ་ཞིག་དགོས་ཞེས་བསྐུལ་བ་ལ་བརྟེན་ནས་དགེ་སློང་ཡེ་ཤེས་རྒྱལ་མཚན་
གྱིས་དབེན་གནས་ཕུར་བུ་ལྕོག་ཏུ་སྦྱར་བའོ། །
༈ སྣང་བ་མཐའ་ཡས་བློ་བཟང་ཡེ་ཤེས་སོགས། །རྒྱལ་ཀུན་སྤྱི་གཟུགས་
བཤེས་གཉེན་དུ་མ་ཡིས། །རྗེས་བཟུང་བསྟན་པའི་རྒྱལ་མཚན་འཛིན་པའི་རྗེ། །
དྲིན་ཅན་བླ་མའི་ཞབས་ལ་གསོལ་བ་འདེབས།། །།
ཅེས་སྐྱབས་མགོན་བཀའ་དྲིན་མཚུངས་མེད་ཡེ་ཤེས་མཚན་ཅན་དེ་ཉིད་ཀྱི་
མཚན་བསྟོད་གསོལ་འདེབས་འདི་བཞིན་བླ་བརྒྱུད་ཁ་སྐོངས་ཕལ་ཆེར་དུ་མཛད་
བ་དར་ཆ་ཆེ་བས་པར་དུ་བསྒྲུབས་བའོ། །
༈ མདོ་སྔགས་ཆོས་ཀྱི་ལེགས་བཤད་ཆར་འབེབས་པ། །དྲིན་ཅན་བླ་ མ་
རྣམས་ལ་གསོལ་བ་འདེབས། །ཞེས་པའི་མཇུག་ཏུ། གངས་ཅན་འགྲོ་བ་ཡོངས་
ཀྱི་མགོན་གཅིག་པུ། །རྗེ་བཙུ་བློ་བཟང་འཇམ་དཔལ་རྒྱ་མཚོ་དང་། །པཎ་ཆེན་བློ་
བཟང་ བསྟན་ པའི་ ཉི་ མ་ ཆེ། །གངས་ ཅན་ མགོན་ པོ་ གཉིས་ ལ་ གསོལ་ བ་
འདེབས། །ངག་གི་དབང་ཕྱུག་འཇམ་མགོན་ལུགས་བཟང་མཆོག །ཚུལ་ཁྲིམས་
- 172 -

བླ་མ་དམ་པ་མང་པོའི་བསྟོད་ཚོགས་གསོལ་འདེབས་ཕྱོགས་གཅིག་ཏུ་བཀོད་པ་དངོས་གྲུབ་ཀུན་འབྱུང༌།
རྣམ་དག་ཆོས་ཀྱི་རྒྱལ་པོ་དང་། །མདོ་སྔགས་ལམ་བཟང་སྤེལ་མཛད་ཡེ་ཤེས་
མཚན། །བསྟན་པའི་སྲོག་ཤིང་གཉིས་ལ་གསོལ་བ་འདེབས། །ཞེས་པ་འདི་ནི་
སེར་སྨད་ཆོས་རྗེ་ཞལ་སྔ་ནས་ཀྱིས་གཙོས་ལས་སྣེ་ཚང་མས་བླ་མ་བཞི་པོ་འདིའི་
གསོལ་འདེབས་གྲྭ་ཚང་ཚོགས་འདོན་དུ་བཅུགས་ཆོག་པ་འདི་ལྟ་བུ་ཞིག་དགོས་
ཞེས་བསྐུལ་ལ་བརྟེན་ནས་ཆོས་སྨྲ་བའི་བཙུན་པ་ཡེ་ཤེས་རྒྱལ་མཚན་གྱིས་ཕོ་བྲང་
ཆེན་པོའི་གཟིམ་ཆུང་བདེ་བ